2.

Liikenteen harjoittamiselle on asetettu seuraavat ehdot: 2.1 Lentojen vähimmäismäärä: Lentojen vähimmäismäärän reitillä Helsinki — Savonlinna on oltava suuntaansa kolme lentoa arkipäivisin maanantaista perjantaihin lukuun ottamatta arkipyhiä ja yleisiä vapaapäiviä. Aikaisen aamulennon on oltava Savonlinna — Mikkeli — Helsinki -yhdistelmälento ja myöhäisen iltalennon on oltava Helsinki — Mikkeli — Savonlinna -yhdistelmälento. Lauantaisin tulee olla vähintään yksi lentoyhteys Savonlinnasta Helsinkiin ja sunnuntaisin vähintään yksi lentoyhteys Helsingistä Mikkelin kautta Savonlinnaan. Aikataulua voidaan muuttaa jouluun ja muihin juhlapyhiin liittyvinä lomakausina kysynnän mukaan. 2.2 Paikkamäärä: Lentokoneen paikkamäärän on oltava vähintään 30 paikkaa/suunta. Lennon kuukauden keskimääräinen täyttöaste ei saa ylittää 80 %. Matkustajakohtaisen matkatavara- ja rahtikapasiteetin on täyteen lastatussa lentokoneessa ja normaaleissa sääolosuhteissa oltava 8 kg käsimatkatavaraa ja vähintään 20 kg ruumaan kuormattavaa matkatavaraa. 2.3 Aikataulu: Savonlinnan ja Mikkelin lentoasemilta tulee päästä maanantai-perjantaiaamuisin Helsinki-Vantaan lentoasemalle ulkomaan keskeisiä jatkoyhteyksiä varten ja keskeisiltä ulkomaan lennoilta tulee päästä takaisin Savonlinnan ja Mikkelin lentoasemille illalla. Helsinki-Vantaan lentoasemalta tulee päästä maanantai-perjantaiaamuisin Savonlinnan lentoasemalle kello 8.45 mennessä. Lisäksi Savonlinnan lentoasemalta tulee olla maanantaista perjantaihin lentoyhteys, joka on kello 8.45—9.45 Helsinki-Vantaan lentoasemalla. Helsinki-Vantaan lentoasemalta tulee olla lähtö iltapäivällä takaisin Savonlinnan lentoasemalle ja Savonlinnan lentoasemalta tulee olla työpäivän päätyttyä lähtö Helsinki-Vantaan lentoasemalle. Lauantai-aamuisin tulee Savonlinnan lentoasemalta päästä Helsinki-Vantaan lentoasemalle. Sunnuntaisin tulee Helsinki-Vantaan lentoasemalta olla myöhäisillan lentoyhteys Mikkelin lentoaseman kautta Savonlinnan lentoasemalle. 2.4 Lippujen hinnat: Yhdensuuntainen Savonlinnan ja Helsingin välinen lippu saa maksaa kaikkine veroineen ja maksuineen enintään 168 euroa ja yhdensuuntainen Mikkelin ja Helsingin välinen lippu kaikkine veroineen 163 euroa. Halvempia lipputyyppejä on oltava tarjolla vähintään 15 % lippumäärästä. Liikenteenharjoittajan on sovittava julkisen palvelun velvoitteen reittiä koskevasta interline-järjestelystä vähintään yhden sellaisen liikenteenharjoittajan kanssa, joka hoitaa lentoliikennettä Helsinki-Vantaan lentoasemalta. Interline-sopimuksessa on oltava samat tai vastaavat ehdot, ja reitin lennoista perittäviin hintoihin on sovellettava kansainvälisten määräysten mukaista määräsuhdejärjestelmää. Liikenteenharjoittajan on tehtävä interline-sopimus kaikkien sitä haluavien, Helsinki-Vantaan lentoasemalta liikennöivien lentoliikenteen harjoittajien kanssa samoin tai vastaavin ehdoin. Liikenne- ja viestintäministeriöllä on oikeus saada valvontaa varten liikenteen harjoittajalta tarpeelliset interline-sopimuksia ja niiden ehtoja koskevat tiedot. Lentoliikenteen harjoittajalla tulee olla käytössään kansainvälinen Suomessa voimassa oleva paikanvaraus- ja lipunkirjoitusjärjestelmä sekä IATA-interline -sopimus. mukaan lukien jatkoyhteyden läpihinnoittelu ja matkatavaroiden jatkoselvitys. Tiedot lippujen hinnoista ja liikenteen aikataulusta on oltava kansainvälisessä paikanvaraus- ja lipunkirjoitusjärjestelmässä. Lentoliikenteen harjoittajalla tulee olla ainakin yhden Helsinki-Vantaan lentoasemalta ulkomaan kohteisiin lentävän yhtiön kanssa jatkoyhteyksien läpihinnoittelua koskeva yhteistyösopimus. Lentojen myynnissä on käytettävä vähintään yhtä tietokonepohjaista paikanvarausjärjestelmää. 2.5 Palvelun jatkuvuus: Lentoliikenteen harjoittajan, joka aikoo harjoittaa säännöllistä lentoliikennettä kyseessä olevalla reitillä, on annettava takeet kyseisen julkisen palvelun velvoitteen mukaisen palvelun suorittamiseen vähintään lokakuun 2006 loppuun asti. Liikenteen harjoittaminen kyseisillä reiteillä edellä mainittuja julkisen palvelun velvoitteita noudattamatta voi johtaa hallinnollisiin tai oikeudellisiin seuraamuksiin. 2.6 Toimintarajoitteisten henkilöiden mahdollisuudet käyttää palvelua: Lentoliikenteen harjoittajan on varmistettava, että toimintarajoitteisten henkilöiden tarpeet otetaan huomioon.